# Crotram

### Izvor: Wikipedija

Hrvatski niskopodni tramvaj TMK 2200
Interijer tramvaja

Crotram je ime konzorcija dviju hrvatskih tvrtki koji proizvodi prvi hrvatski niskopodni tramvaj- TMK 2200, i jedan od svega pet proizvođača niskopodnih tramvaja u Europi. Konzorcij se sastoji od tvrtki Končar Elektroindustrija, Zagreb, Đuro Đaković, Slavonski brod i TŽV Gredelj, Zagreb.

Prema ugovoru sklopljenom s gradom Zagrebom, konzorcij je do svibnja 2007. godine Zagrebačkom električnom tramvaju (ZET), gradskoj prijevozničkoj tvrtki, isporučio 70 niskopodnih tramvaja, a potpisan je ugovor za još 70 tramvaja koji će imati par modifikacija u odnosu na postojeće...

Novi se tramvaj proizvodi serijski, a već postoji i inozemni interes za nabavku ovoga visokotehnološkog gradskog vozila iz Varšave, Melbournea, nekih francuskih gradova, Sofije, Beograda, itd.

Bitno je naglasiti da je tramvaj TMK 2200 više od 70% hrvatski proizvod, s naglaskom na još veće povećanje domaćeg udjela u narednom razdoblju.

Tramvaj je dugačak 32 metra, može primiti 202 putnika, a doseže maksimalnu brzinu od 70 km/h.

Na njemu su prvi put u svijetu primijenjena neka najsofisticiranija rješenja. Tako kretanjem TMK 2200 upravlja 43 računala, a s vanjske strane više nema klasičnih retrovizora, koje mijenjaju postavljene kamere. Prvi puta je primijenjeno i bezosovinsko podvožje.

Svojom cijenom, koja je niža od cjelokupne konkurencije (Siemens, Bombardier, Alstom, Tatra itd.), tramvaj TMK 2200 izrazito je konkurentan proizvod, pa mu je u budućnosti zajamčen uspjeh na regionalnom tržištu, prema kojem gravitira konzorcij, ali možda čak i šire.

## [uredi] Vanjske poveznice

U Wikimedijinu spremniku nalazi se još materijala na temu:
Crotram

O hrvatskom tramvaju TMK 2200:

- dodatne slike tramvaja
- vijesti,informacije itd.
- Končar
- Gredelj
- Zagrebački električni tramvaj
- Đuro Đaković Slavonski brod

Dobavljeno iz "http://hr.wikipedia.org../../../c/r/o/Crotram.html"

Kategorije: Hrvatske tvrtke | Promet Hrvatske | Željeznički promet

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Česky
- Deutsch
- English
- Magyar
- 日本語
- Polski
- Simple English
- Slovenčina